ΓΡΑΠΤΗ ΕΡΩΤΗΣΗ E-0668/03

υποβολή: Giacomo Santini (PPE-DE) προς την Επιτροπή

(6 Μαρτίου 2003)

Θέμα: Παραμελημένοι νέοι στο πλαίσιο της ΚΠΓ

Μέσα στο μεγάλο αναβρασμό των συζητήσεων γύρω από τη μεταρρύθμιση της Κοινής Πολιτικής Γεωργίας έλειψε μια φωνή και συγκεκριμένα εκείνη των νέων γεωργών. Έλειψαν όμως και συγκεκριμένες αναφορές στο σχετικό έγγραφο της Επιτροπής για την κατηγορία αυτή γεωργών, τα προβλήματά τους και τις προσδοκίες τους.

Παραμένουμε επομένως στα άρθρα 7 και 8 του κανονισμού (ΕΚ)1257/1999(1) που προβλέπουνψηλότερα ποσοστά πριμοδότησης του ΕΓΤΠΕ. Τούτο σημαίνει ότι στη θέση του ανωτάτου ορίου του 40 % του όγκου επενδύσεων, που προβλέπεται για τις κανονικές εκμεταλλεύσεις, φθάνουμε μέχρι το 45 % για τους νέους και το 55 % για τους νέους των μειονεκτικών περιοχών.

Το άρθρο 8 προβλέπει μια πριμοδότηση εγκατάστασης για τους νέους γεωργούς, μεγίστου ύψους 25 000 ευρώ, ποσό μάλλον πενιχρό για να προσελκύσει ένα νέο να ασχοληθεί με μια γεωργική εκμετάλλευση λαμβάνονταςπόψη τις μεγάλες μεταρρυθμίσεις που τον περιμένουν·

1. Γιατί στο προσχέδιο μεταρρύθμισης της ΚΠΓ δεν έχει προβλεφθεί ένα ειδικό κεφάλαιο για τη δραστηριότητα των νέων γεωργών·

2. Είναι δυνατόν να ενταχθεί στο προσχέδιο μεταρρύθμισης μια τροπολογία ενημέρωσης του κανονισμού 1257/99, άρθρο 8 που θα προτείνει το διπλασιασμό τουλάχιστον της πριμοδότησης πρώτης εγκατάστασης φθάνοντας τις 50 000 ευρώ·

3. Είναι δυνατόν να ενταχθεί στο προσχέδιο μεταρρύθμισης μια τροπολογία που θα αυξάνει τις ενισχύσεις επί του όγκου επενδύσεων από το 45 και 55 % για τους νέους γεωργούς των πεδινών και ορεινών περιοχών στο 65 και 75 % αντίστοιχα·

4. Είναι δυνατόν να ενταχθεί στο προσχέδιο μεταρρύθμισης μια τροπολογία που θα αναστέλλει το καθεστώς των κρατικών ενισχύσεων για τις ενισχύσεις προς τους νέους γεωργούς εκ μέρους των κρατών μελών και των τοπικών φορέων·

(1) ΕΕ L 160 της 26.6.1999, σελ. 80.

Απάντηση του κ. Fischler εξ ονόματος της Επιτροπής

(3 Απριλίου 2003)

1. Στον κανονισμό (ΕΚ) αριθ. 1257/1999(1), έχει συμπεριληφθεί κεφάλαιο που αφορά αποκλειστικά τους νέους γεωργούς (κεφάλαιο II). Η Επιτροπή επισημαίνει ότι σημαντικές βελτιώσεις έγιναν στο πλαίσιο του Προγράμματος Δράσης 2000.

Επίσης καταβλήθηκε σημαντική προσπάθεια όταν το μέγιστο επιλέξιμο ποσό της πριμοδότησης για την εγκατάσταση και αυτό της επιδότησης του επιτοκίου για τους νέους γεωργούς αυξήθηκαν κατά 66 % και ανήλθαν από 15 000 σε 25 000 ευρώ. Επιπλέον, το μέγιστο ποσοστό της ενίσχυσης, όσον αφορά τις επενδύσεις που πραγματοποιούνται σε γεωργικές εκμεταλλεύσεις, μπορεί να αυξηθεί κατά 5 % για τις επενδύσεις που πραγματοποιούνται από τους νέους γεωργούς κατά τα 5 πρώτα έτη μετά την εγκατάσταση. Τρίτον, τα μέγιστα επιλέξιμα ποσά για την προσυνταξιοδότηση, μέτρο που ωφελεί εμμέσως τους νέους γεωργούς εφόσον ενθαρρύνει την απελευθέρωση των γεωργικών εκτάσεων, αυξήθηκαν σημαντικά, από 10 000 σε 15 000 ευρώ (+ 50 %) και τα κράτη μέλη έχουν τη δυνατότητα να συνδέσουν την εφαρμογή του μέτρου αυτού με την εγκατάσταση νέων γεωργών.

2. Όπως εξηγείται στο σημείο 1, σημαντική αύξηση έχει ήδη επιτευχθεί για την τρέχουσα περίοδο προγραμματισμού. Αντίθετα, το άρθρο 52 του κανονισμού (ΕΚ) αριθ. 1257/1999 προβλέπει τη δυνατότητα για τα κράτη μέλη να χορηγήσουν συμπληρωματική χρηματοδότηση για τα επιτρεπόμενα μέτρα αγροτικής ανάπτυξης. Μία τέτοια χρηματοδότηση πρέπει να κοινοποιηθεί από τα κράτη μέλη και να εγκριθεί από την Επιτροπή στο πλαίσιο των προγραμμάτων αγροτικής ανάπτυξης.

3. Σύμφωνα με το άρθρο 51, παράγραφος 2 του κανονισμού (ΕΚ) αριθ. 1257/1999 οι ενισχύσεις για τις επενδύσεις στις γεωργικές εκμεταλλεύσεις δύνανται, για ορισμένα είδη επενδύσεων, ναπερβαίνουν τα ποσοστά που έχουν καθοριστεί στον κανονισμό. Με βάση αυτό τον όρο, τα κράτη μέλη δύνανται να χρηματοδοτήσουν συμπληρωματικά στα σχέδια αγροτικής ανάπτυξης τους τα πιοψηλά ποσοστά για να ανταποκριθούν, για παράδειγμα, στις ανάγκες των νέων γεωργών για ορισμένα είδη επενδύσεων.

4. Η Επιτροπή δεν προβλέπει αναστολή της εφαρμογής του καθεστώτος των κρατικών ενισχύσεων δεδομένου ότι αυτό θα δημιουργούσε διαστρέβλωση του ανταγωνισμού μεταξύ των γεωργών στα διάφορα κράτη μέλη.

(1) Κανονισμός (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών, ΕΕ L 160 της 26.6.1999.